*Projekts*

LATVIJAS REPUBLIKAS MINISTRU KABINETS

2019. gada\_\_\_.\_\_\_\_\_\_ Noteikumi Nr.\_\_\_\_\_\_

Rīgā (prot. Nr. \_\_\_\_\_\_.§)

**Noteikumi par oficiālās statistikas veidlapu paraugiem izglītības jomā**

Izdoti saskaņā ar

Statistikas likuma 11. pantu

1. Noteikumi nosaka oficiālās statistikas veidlapu paraugusizglītības jomā, kā arī to aizpildīšanas un iesniegšanas kārtību.

2. Noteikumi apstiprina šādu oficiālās statistikas veidlapu paraugusizglītības jomā:

2.1. veidlapa Nr. VS-1 “Izglītības iestādē īstenoto vispārējās pamatizglītības un vispārējās vidējās izglītības programmu pārskats” (turpmāk – veidlapa Nr. VS-1) (1. pielikums);

2.2. veidlapa Nr. VSP-1 “Pirmsskolas izglītības iestādes pārskats” (turpmāk – veidlapa Nr. VSP-1) (2. pielikums);

2.3. veidlapa Nr. IIP-1 “Izglītības iestādē īstenoto interešu izglītības programmu pārskats” (turpmāk – veidlapa Nr. IIP-1) (3. pielikums);

2.4. veidlapa Nr. ISIP-1 “Izglītības iestādē īstenoto profesionālās ievirzes izglītības programmu sportā pārskats” (turpmāk – veidlapa Nr. ISIP-1) (4. pielikums).

3. Oficiālās statistikas veidlapas aizpilda šādi respondenti:

3.1. veidlapu Nr. VS-1 aizpilda vispārējās izglītības iestādes, izņemot pirmsskolas izglītības iestādes, kā arī profesionālās izglītības iestādes, kuras īsteno vispārējās izglītības programmas;

3.2. veidlapu Nr. VSP-1 aizpilda pirmsskolas izglītības iestādes;

3.3. veidlapu Nr. IIP-1 aizpilda izglītības iestādes, kuras īsteno interešu izglītības programmas (izņemot augstākās izglītības iestādes), kā arī izglītības iestādes, izņemot vispārējās un profesionālās izglītības iestādes, kuras īsteno pirmsskolas izglītības programmas;

3.4. veidlapu Nr. ISIP-1 aizpilda izglītības iestādes, kuras īsteno profesionālās ievirzes izglītības programmas sportā.

4. Oficiālās statistikas veidlapas aizpilda saskaņā ar tajās minētajiem norādījumiem.

5. Oficiālās statistikas veidlapas respondenti aizpilda un iesniedz elektroniski, ievadot datus Valsts izglītības informācijas sistēmā:

5.1. veidlapu Nr. VS-1 un veidlapu Nr. VSP-1 – katru gadu līdz 4. oktobrim;

5.2. veidlapu Nr. IIP-1 un veidlapu Nr. ISIP-1 – katru gadu līdz 13. novembrim.

6. Par 2019./2020. mācību gadu oficiālās statistikas veidlapas respondenti aizpilda un iesniedz elektroniski, ievadot datus Valsts izglītības informācijas sistēmā līdz 2019. gada 15. decembrim.

7. Atzīt par spēku zaudējušiem Ministru kabineta 2017. gada 22. augusta noteikumus Nr. 486 “Noteikumi par oficiālās statistikas veidlapu paraugiem izglītības jomā” (Latvijas Vēstnesis, 2017, 169. nr.).

Ministru prezidents A. K. Kariņš

Izglītības un zinātnes ministre I. Šuplinska

Iesniedzējs:

Izglītības un zinātnes ministre I. Šuplinska

Vizē:

Valsts sekretāre L. Lejiņa